ועדת הפנים והגנת הסביבה, כנסת 20, פרוטוקול מספר 748, 2018-11-20 10:39

יואב קיש: שלום לכולם.

יואב קיש: אני מתכבד לפתוח את ישיבת ועדת הפנים והגנת הסביבה בנושא הצעת חוק התכנון והבנייה (תיקון - שומה מוסכמת), התשע"ח-2017, של חברי הכנסת מיקי מכלוף זוהר, אכרם חסון וחברי כנסת נוספים.

יואב קיש: שלום לחבר הכנסת אכרם חסון, בוקר טוב.

יואב קיש: אנחנו דנים בבקשה לדיון מחדש להצעת החוק שהוגשה ובעצם הוצבעה לקריאה ראשונה ואנחנו עכשיו ברביזיה.

יואב קיש: הרביזיה הוגשה על-ידי חברי חבר הכנסת מיקי מכלוף זוהר וגם על ידי.

יואב קיש: גם אני הגשתי רביזיה.

יואב קיש: אני אנמק עכשיו את הרביזיה ונצביע עליה.

יואב קיש: ראשית, אני רוצה לומר שאני מסונכרן לחלוטין עם חבר הכנסת מיקי זוהר שבעצם ביקש לפתוח את הרביזיה הזו מכיוון שהנושא המרכזי של המנגנון של השמאי הממשלתי לא היה מוסדר בקריאה ראשונה וכן הייתה בקשה מהמשרדים לפחות להביא הצעה ראשונית בעניין הזה והוא קיבל את עמדת הממשלה.

יואב קיש: לכן הוא רצה לפתוח לרביזיה ולכן אני בעד לפתוח את הקריאה הראשונה לרביזיה.

יואב קיש: אני מעלה את זה להצבעה.

יואב קיש: מי בעד הרביזיה?

יואב קיש: מי נגד?

יואב קיש: בעד – פה אחד

יואב קיש: הרביזיה התקבלה.

יואב קיש: אנחנו פותחים דיון מחדש בנושא החוק.

יואב קיש: היועצת המשפטית, בבקשה תציגי את הדברים ונמשיך.

רוני טיסר: הצעת החוק שמונחת בפניכם נדונה בהרחבה בדיון הקודם.

רוני טיסר: מונח לפניכם נוסח מוצע לקראת הדיון החדש שכולל תיקון מרכזי בסוגיה אחת - המנגנון, הביקורת של השמאי הממשלתי הראשי על השומות המוסכמות, מתוקנות, אליהם הגיעה ועדת המשנה להיטלי השבחה.

רוני טיסר: המנגנון שנקבע בהצעת החוק הזאת הוא שהשומות המתוקנות יועברו לעיונו של השמאי הממשלתי, יינתנו לו 21 ימים לבחון את השומות האלה, ככל שהוא לא יעמוד במועדים האלה – יראו את השומות כמאושרות.

רוני טיסר: זה דומה למנגנון שנקבע בסעיף 109 של בחינת תכניות על ידי שר הפנים.

רוני טיסר: בנוסף, הנוסח שבפניכם מעגן את ההסכמות אליהן הגענו בדיון הקודם.

רוני טיסר: אני רק אציין שיש שני תיקונים קטנים שהוסכמו בוועדה ולא באים לידי ביטוי בנוסח.

רוני טיסר: אני אקריא את הסעיפים לרבות התיקונים.

יואב קיש: בסדר.

יואב קיש: נקריא.

יואב קיש: את רוצה להקריא את כל החוק?

רוני טיסר: כן.

רוני טיסר: בחוק התכנון והבנייה, התשכ"א-1965, בתוספת השלישית

רוני טיסר: בסעיף 13(א), אחרי "כאמור בסעיף 5" יבוא "או בהתאם לשומה מתוקנת כאמור בסעיף 14(ב)(3)".

קטן יבוא: "(ב1) בלי לגרוע מהוראות סעיף קטן (א) או (ב), חלק החייב בהיטל השבחה על שומת השבחה שנערכה לו ואשר סכומו אינו עולה על 70,000 שקלים חדשים - כאן אני אבהיר שהכוונה היא לסכום ההיטל ולא סכום ההשבחה – רשאי הוא לפנות לוועדה המקומית בבקשה לשוב ולבחון את סכום החיוב בתוך המועדים הקבועים בסעיף (א).

קטן יבוא: לבקשה תצורף שומת מקרקעין שנערכה על ידי שמאי מקרקעין.

קטן יבוא: כפי שנאמר בדיון הקודם, לקראת הכנת הצעת החוק לקריאה שנייה ושלישית, אנחנו נבחן האם נדרש לחייב פירוט שומה או שאפשר לפטור שומת מקרקעין במקרים מסוימים.

קטן יבוא: (ב2) בקשה כאמור בסעיף קטן (ב1) תובא בפני שמאי מטעם הוועדה המקומית והוא יעביר את המלצתו בעניין הבקשה בתוך 14 ימים – לא 21 ימים כפי שמופיע בנוסח – ממועד שהועברה אליו הבקשה לוועדת משנה להיטלי השבחה שתורכב מיושב ראש הוועדה המקומית, גזבר הוועדה המקומית והיועץ המשפטי לוועדה המקומית או מי מטעמם.

יואב קיש: או מי מטעמם.

יואב קיש: זה לא מופיע.

יואב קיש: צריך להוסיף.

רוני טיסר: ועדת המשנה רשאית לקבוע בתוך 21 ימים בהחלטה מנומקת היטל השבחה בסכום שונה מהסכום שנקבע בשומה המקורית ותודיע למבקש על החלטתה בצירוף שומה מתוקנת.

רוני טיסר: (ב3) החליטה ועדת המשנה כאמור בסעיף קטן (ב2) לקבוע היטל השבחה בסכום שונה מהסכום שנקבע, יותאם החיוב בהיטל לשומה שהוסכם עליה והוועדה תעביר את החלטתה בצירוף השומה המתוקנת שנקבעה לעיונו של השמאי הממשלתי הראשי.

רוני טיסר: השמאי הממשלתי רשאי להודיע בתוך 21 ימים מיום שקיבל לעיונו את החלטת הוועדה והשומה המתוקנת כי החלטת ועדת המשנה אינה מאושרת.

רוני טיסר: לא הודיע השמאי הממשלתי על החלטתו בתוך תקופה זו, יראו את ההחלטה כמאושרת על ידי השמאי הממשלתי הראשי.

רוני טיסר: (ב4) לא הסכימה ועדת המשנה על תיקון השומה במועד האמור בסעיף קטן (ב1) או הודיע השמאי הממשלתי כי החלטת ועדת המשנה אינה מאושרת, יחולו הוראות סעיפים קטנים (א) ו-(ב1) והתקופות האמורות בסעיף קטן (א) יימנו מיום שתמה התקופה האמורה בסעיף (ב2) או (ב3) לפי העניין.

רוני טיסר: כאן הוחלט בוועדה שככל שוועדת המשנה לא עמדה במועדים שקבועים בחוק, ב-21 ימים, יראו את הבקשה כמאושרת.

מירה סלומון: לא את הבקשה אלא את ההסכמה.

מירה סלומון: את השומה המוסכמת.

רוני טיסר: את ההסכמה בין השמאי.

מירה סלומון: נכון.

נאוה אושר: רגע.

נאוה אושר: הערה.

נאוה אושר: לא ראיתי שזה נובע מהנוסח המתוקן שהועבר.

רוני טיסר: נכון.

יואב קיש: זה סוכם בוועדה הקודמת.

רוני טיסר: אמרתי שזה סוכם בוועדה וזה לא מופיע בנוסח.

יואב קיש: אם יש לך הערות, אחרי שהיא תסיים להקריא אבל אני מבקש שהתיקונים האלה ייכנסו.

רוני טיסר: המשך של פסקה (ב4): הוועדה המקומית תפרסם את החלטות ועדת המשנה והשומות המתוקנות באתר האינטרנט של הוועדה.

יואב קיש: במידה ואין אישור של ועדת המשנה או אין אישור של השמאי הראשי, ההליך הופך להיות הליך של שמאי בורר.

רוני טיסר: שמאי מכריע.

יואב קיש: זה מה שכתוב כאן בסעיף הזה.

רוני טיסר: כן.

רוני טיסר: ועדת ערר.

יואב קיש: הדרך היחידה הוא שמאי מכריע.

שלום זינגר: זה יותר מורכב.

יואב קיש: השאר, אלה דברים שאמרנו.

יואב קיש: אני רוצה לשמוע גם את משרד הפנים שרצה להתייחס וגם את השמאי הממשלתי.

יואב קיש: לאחר מכן נשמע את ההתייחסות של מסילתי.

יואב קיש: נתחיל עם השמאי הממשלתי.

יואב קיש: תאמרו מה אתם חושבים על התיקון.

אוהד עיני: אני השמאי הממשלתי.

אוהד עיני: אין לנו בעיה עם החוק הזה.

אוהד עיני: אנחנו מבקשים שלקראת קריאה שנייה ושלישית יהיו הסכמות לגבי כוח אדם שאנחנו נקבל.

יואב קיש: מה הדרישות שלכם?

אוהד עיני: אנחנו מדברים על שלושה שמאים, אחד לכל מחוז.

אוהד עיני: יש לנו שלושה מחוזות.

אוהד עיני: מדובר כאן בהתמחות מחוזית לכן אנחנו רוצים שיהיו שלושה שמאים.

יואב קיש: משרד האוצר, מה העמדה שלכם?

אורי דביר: אנחנו דיברנו על הנושא כמה פעמים עם השמאי הממשלתי ועם מי שאחראי על כוח האדם במשרד המשפטים.

אורי דביר: יש עוד מנגנונים שהמדינה יודעת להסתכל לדברים כאלה, חוץ מהתקנים לשמאי הממשלתי כמו מיקור חוץ, כמו סטודנטים או סוג אחר של תקנים.

יואב קיש: אם כן, השיח הזה עוד לא פתור.

יואב קיש: לא הסכמתם לשלושה תקנים.

אורי דביר: לא.

אורי דביר: לא נראה לנו שהשמאי הממשלתי צריך להגדיל כל כך את כוח האדם שלו.

יואב קיש: נצטרך לפתור את זה אחרי קריאה ראשונה.

יואב קיש: לגבי המנגנון אין בעיה אבל הבעיה היא יישומו.

קריאה: השמאי הממשלתי בפנים.

יואב קיש: בסדר.

יעל גרמן: לאיזה סיכומים הגיעו?

יעל גרמן: אני מתנצלת.

יואב קיש: יש מבנה מוסכם עם השמאי הממשלתי.

יעל גרמן: ה-21 ימים.

יואב קיש: כן.

יואב קיש: אם הוא לא מגיב, זה מאושר.

יואב קיש: אם הוא לא מאשר, זה עולה לשמאי מכריע.

יואב קיש: זה לגבי זה ובזה סיימנו את הנושא הזה.

יואב קיש: עכשיו נשמע את השלטון המקומי ומשרד הפנים.

שלום זינגר: אני רק רוצה לומר, בלי להיכנס לשאלה אם תהיה שומה או לא תהיה שומה, אם חייבת להיות שומה או לא, אבל צריך להיות ברור שהבקשה לשוב ולבחון צריכה להיות או מנימוקים שמאיים או מנימוקים משפטיים.

שלום זינגר: לא נימוקים של רווחה, לא נימוקים של מצוקה אישית.

יעל גרמן: לא נימוקים שפונים לנבחר ציבור.

שלום זינגר: נכון.

שלום זינגר: אני לא רציתי לומר את זה כך.

יואב קיש: זה לא צריך להיות כתוב בחוק.

שלום זינגר: כתוב כאן לשוב ולבחון.

שלום זינגר: לא כתוב מה העילות.

שלום זינגר: אם תישארו בנוסח שצריכה להיות שומה, אין בעיה.

שלום זינגר: אבל אם אתם רוצים לוותר על חובת שומה, ואני לא מציע - - -

יואב קיש: מכיוון שזה נושא שאנחנו נדון בו אחרי קריאה ראשונה, אנחנו נדון גם בנושא הזה עם השילוב של מה שאמרת להכנה לקריאה שנייה ושלישית.

חיים מסילתי: הערה אחת לגבי הסכום.

חיים מסילתי: חשוב שיהיה שמדובר על 70,000 נכון לשובר התשלום או למועד דרישת התשלום.

חיים מסילתי: בהיטל השבחה יש מועדים קובעים היסטוריים ולכן שלא יהיה ויכוח.

יואב קיש: אם יש הצמדות.

יואב קיש: זה ברור.

חיים מסילתי: 70,000 שקלים, זה הסכום הסופי.

קריאה: דרישת תשלום.

יואב קיש: דרישת תשלום, כוללת הצמדה.

יואב קיש: אם היה חוב של 60,000 והגיע ל-80,000 שקלים, הוא לא בלופ.

יואב קיש: משרד הפנים, אחרון הדוברים.

נאוה אושר: הלשכה המשפטית במשרד הפנים.

נאוה אושר: לפי הנוסח המתוקן שהועבר בבקשה לרביזיה, באמת מצוין שאם ועדת המשנה לא אישרה, השומה לא מאושרת ואז היא גם לא מועברת לבחינתו של השמאי הממשלתי.

נאוה אושר: שינוי ההסדר הזה כך שאם היא לא מגיבה, אז למעשה השומה מאושרת ומדובר במעין זכות עיכוב, היא בעייתית מבחינתנו וזאת מכמה סיבות.

נאוה אושר: קודם כל, אנחנו מודעים - כמו שכבר נאמר בדיון הקודם – לדברי ההסבר של הצעת החוק הקודמת ולפתח שזה יוצר.

נאוה אושר: מצב דברים כזה שבאמת השמאי יכול להגיע להסדר מול החייב, הוא בעייתי מבחינתנו וכן צריך איזשהו גורם שמאשר ולא רק גורם שיש לו זכות עיכוב, בטח ובטח כאשר מדובר ב-14 ימים שכמו שאנחנו יודעים זה כולל גם ימי שישי ושבת.

רוני טיסר: 21 ימים.

נאוה אושר: סליחה, 21 ימים.

נאוה אושר: גם כאשר מדובר ב-21 יום, הדבר יכול להתפספס.

יואב קיש: מה את מציעה?

נאוה אושר: הבקשה שלנו היא שזאת תהיה סמכות אישור.

נאוה אושר: כלומר, ללא שהגוף הזה אישר - - -

יואב קיש: אם הם לא התכנסו ולא אישרו גם אחרי חודשיים, ההוא מחכה להם.

נאוה אושר: כן.

יואב קיש: לא מתאים לנו.

יואב קיש: לא מקובל.

יואב קיש: אנשים צריכים לדעת שיש סופיות דיון.

יואב קיש: אני לא מוכן להתעלל בהם חודשים.

יואב קיש: עכשיו יש בחירות, אז חצי שנה אין לי תשובות?

יואב קיש: זה פשוט לא בכיוון.

יואב קיש: אני לא מוכן לזה.

יואב קיש: תני לי פתרון אחר.

יואב קיש: אני מוכן לשמוע כל פתרון אחר אבל לא פתרון שמשאיר את זה באוויר.

שלום זינגר: לי יש הצעה.

שלום זינגר: במקרה שזה אושר בברירת מחדל, יצטרכו אישור פוזיטיבי של השמאי הממשלתי.

שלום זינגר: אם זה אושר בברירת מחדל בגלל שלא דנו בעניין, יצטרכו אישור של השמאי הממשלתי.

יואב קיש: בכל מקרה צריכים אישור.

נאוה אושר: לא.

נאוה אושר: הוא רשאי להתנגד.

קריאה: אז אתה מעביר הכול לשמאי הממשלתי.

שלום זינגר: לא.

שלום זינגר: אני לא מעביר.

יואב קיש: בניגוד למה שאני שומע כאן, שכולם שמחים שתהיה להם את זכות ההחלטה אבל לא מוכנים להתחייב ללוחות זמנים, אני מייצג הרבה אנשים מסכנים שצריכים לקבל תשובות ואני לא מסכים להליך שהם יישארו באוויר.

יואב קיש: נקודה.

יואב קיש: תן לי פתרון שהם לא נשארים באוויר, אני זורם אתך.

יואב קיש: כאן הם יכולים להישאר באוויר כי גם הוא וגם היא יכולים להתעכב.

יואב קיש: לא מקובל עלי.

שלום זינגר: אם אתה לא רוצה להישאר באוויר, תראה את זה כסירוב.

שלום זינגר: זה בסדר.

שלום זינגר: יהיה סירוב.

נאוה אושר: בדיוק.

יואב קיש: לא.

יואב קיש: זה הכי קל.

יואב קיש: אם זה כך, בוא נסרב לכתחילה ונזרוק את זה לפח ואין הליך.

יואב קיש: לשם מה אנחנו עושים?

יואב קיש: אתם תלמדו לתת שירות.

יואב קיש: נמאס לי.

יואב קיש: לא יכול להיות ששלושה שבועות לא נותנים תשובה.

יואב קיש: אם לא נותנים תשובה – זה בסדר.

יואב קיש: אני לא אחזיק אזרחים קטנים חודשים בגלל כל מיני בעיות אחרות.

יואב קיש: לא רוצים לעבוד?

יואב קיש: ה עבר.

יואב קיש: זה לא מנגנון שקורה מעצמו.

יואב קיש: יש דיון בין שמאי, מתווכחים, מגיעה איזושהי הצעה, אתם לא רוצים לעבוד – זה עובר.

יואב קיש: אתם רוצים לעבוד – תעבדו.

נאוה אושר: אני מבקשת בכל זאת להתייחס.

יואב קיש: עצרי.

יואב קיש: אני לא אעביר כאן משהו שיגרום סבל בירוקרטי לאנשים.

יואב קיש: נקודה.

יואב קיש: יש לך פתרון שייצר את זה?

יואב קיש: אני אתך.

יואב קיש: אם אין לך פתרון, את לא תדברי.

נאוה אושר: אין בעיה.

נאוה אושר: אנחנו נבחן אם יש אפשרות לפתרון אחר.

נאוה אושר: אני בכל זאת מבקשת להדגיש שלא מדובר כאן בחלל ריק.

נאוה אושר: יש כאן מנגנונים קיימים וכאן מדובר במנגנון נוסף כאשר מדובר בעיכוב של 14 ימים.

נאוה אושר: כלומר, זה לא שלא ניתן שירות לאזרח.

יואב קיש: 21 ימים.

נאוה אושר: נכון.

נאוה אושר: עוד פעם התבלבלתי.

נאוה אושר: סליחה.

נאוה אושר: 21 ימים.

נאוה אושר: כן יש לו אפשרות אחרת.

נאוה אושר: הוא בחר באפשרות מסוימת.

יואב קיש: שמעתי.

יואב קיש: לא מקבל.

יואב קיש: עצרו.

יואב קיש: הדיון בזה הסתיים.

יואב קיש: אני אהיה מוכן בין קריאה ראשונה לשנייה לקבל כל הצעה שתאפשר לוחות זמנים מוגדרים וסופיים.

יואב קיש: אני אהיה מוכן לשקול.

יואב קיש: לאפשר מצב שהכול באוויר – לא יהיה.

יעל גרמן: אני רוצה לגדר את הוויכוח.

יעל גרמן: אנחנו מדברים כרגע על הנושא ש-21 ימים אנחנו מעבירים לאישורו של השמאי הממשלתי.

יואב קיש: לא.

יואב קיש: לוועדה.

יואב קיש: היה הליך בין שני השמאים, מעבירים לוועדה מיוחדת של השלושה או מי מטעמם.

יעל גרמן: יש לי הצעה.

יעל גרמן: במידה ובאמת היא נתנה תשובה ונניח שיש חופשה גדולה או שלא נדע מישהו מת או סתם בחירות, היא לא נתנה תשובה, אני הייתי מציעה שכן נקבל את זה כתשובה סופית, ללכת על העניין הזה שזה חיובי, אבל לוועדה תישמר הזכות לדרוש היטל שונה בהתאם להחלטה של מי שלא יהיה כתנאי לטופס 2 או טופס 4.

יואב קיש: אז אין לזה סופיות דיון.

יואב קיש: הוא נשאר באוויר עד טופס 2 או טופס 4.

קריאה: אין לו טופס 2 או 4 במקרים כאלה.

יעל גרמן: אנחנו לא מדברים על טופס 2 או טופס 4.

יעל גרמן: מדברים כרגע על היתר בנייה.

יואב קיש: אי אפשר להגיד שזה מתקבל.

יואב קיש: אני לא רוצה לפתור את זה עכשיו.

יואב קיש: אני רוצה להעביר מסר.

יואב קיש: לי חשוב להעביר ביום שני הקרוב את הצעת החוק הזו בקריאה ראשונה.

יואב קיש: היא הייתה אמורה לעבור.

יואב קיש: פתחנו את הרביזיה כדי לעשות את התיקון של השמאי הממשלתי.

יואב קיש: קיבלתי את התיקון והוא נכנס.

יואב קיש: כל ההצעות כמו של חברת הכנסת גרמן או של משרד הפנים שיש לו בעיה עם משהו ספציפי, אני אהיה מוכן לדון בין קריאה ראשונה לשנייה.

יואב קיש: אני אומר לכם יותר מזה, אני אשמח כל עוד את מחייבת סופיות דיון לאזרח ולא משאירה אותו באוויר.

יואב קיש: אם זה כך, אני זורם אתכם לכל פתרון רלוונטי אחר.

יואב קיש: שיהיה.

נאוה אושר: אבל אם זאת התנגדות, למה זה לא סופיות הדיון?

נאוה אושר: כדי לחדד את השאלה.

יואב קיש: כי התנגדות ללא דיון, אני גם לא מקבל.

מירה סלומון: חשוב לנו להבהיר את עמדת מרכז שלטון המקומי.

מירה סלומון: אנחנו מקבלים את עמדת הוועדה גם בהצעה שהונחה ושהוקראה על ידי הייעוץ המשפטי לוועדה.

מירה סלומון: אנחנו מקבלים גם את ההמלצה להמשיך ולדון בנושא הזה להכנה לקריאה שנייה ושלישית.

מירה סלומון: שיהיה ברור, אנחנו מקבלים גם את הנוסח שיש כרגע.

מירה סלומון: שלא ישתמע אחרת.

יואב קיש: תודה.

יואב קיש: מסילתי, בבקשה.

חיים מסילתי: כמה נקודות.

חיים מסילתי: דבר ראשון, אנחנו בעד המשך התקנתו של החוק.

חיים מסילתי: החוק הזה חשוב ובאמת ראוי שהוא יועלה לקריאה ראשונה הכי מוקדם שאפשר.

חיים מסילתי: אנחנו כשמאים, ציבור מקצועי שלא חושש משקיפות ובקרה אבל כמו שאמרת, ואמרת נכון, צריך בסופו של דבר לתחם את המסגרת של הזמן בה האזרח מחכה.

חיים מסילתי: 14 ועוד 21, לא משנה איך תשחקו עם זה, אבל בסופו של דבר אזרח צריך לדעת שכשהוא מגיע לדיון, הוא מגיש בקשה לשומה מוסכמת, באיזשהו שלב זה נגמר.

חיים מסילתי: לא יתכן שאנחנו באים להקל על אזרח מצד אחד ומצד שני בגלל כל מיני מנגנונים בירוקרטיים הוא מחכה, מחכה ומחכה.

חיים מסילתי: לגבי הבקשה לבקרה של השמאי הממשלתי, אנחנו בהחלט בעד.

חיים מסילתי: אנחנו חושבים שראוי שתהיה עלינו בקרה מצד גורם חיצוני.

חיים מסילתי: יחד עם זאת, לגבי שלושת התקנים, כמו שאמרו, נדון בזה לקראת קריאה שנייה ושלישית.

חיים מסילתי: אפשר למצוא עוד רעיונות איך לבקר את השומות האלה, אבל בהחלט נוכחותו של השמאי הממשלתי בהליך הבקרה חשובה וראויה.

יואב קיש: תודה רבה.

יואב קיש: חבריי, חברות וחברי הכנסת, רוצים להתייחס?

יעל גרמן: לא.

יעל גרמן: אני בעד ההצעה בכפוף כמובן להערות כאלה ואחרות.

יעל גרמן: מהתחלה אני הייתי בעד ההצעה אבל אני עוד לא יודעת איך אני אצביע במליאה.

יואב קיש: את זה הבנתי.

יואב קיש: מהיום כבר לא צריך לומר את זה.

יואב קיש: מהיום, אחרי שהבנו את ההתנגדות העזה באופוזיציה לתלת ממד, אנחנו נזהרים מאוד קטנה בגדולה.

כרמית יוליס: אנחנו מודים לאדוני על הנכונות ועל קיום הדיון הנוסף הזה אכן הכנסת מנגנון הבקרה של השמאי הממשלתי היה לנו משהו משמעותי בהצעה.

כרמית יוליס: יש לי שתי הערות ממש קטנות לנוסח שאפשר לשקול אותן.

כרמית יוליס: ראשית, כאשר אנחנו אומרים שסכום ההיטל לא עולה על 70,000 שקלים, שיהיה ברור שזה בעצם שובר התשלום שלו ולא הסכום שהיה.

יואב קיש: אמרנו את זה לפרוטוקול.

יואב קיש: ההערה מתקבלת.

כרמית יוליס: הערה שנייה.

כרמית יוליס: יש איזשהו הליך לתיקון שומה בשל טעות שנפלה בה ובעצם ההליך הזה לא רלוונטי.

יואב קיש: נכון.

יואב קיש: זאת אומרת אם יש טעות סופר או בטעות מדובר בנכס אחר או נישום אחר.

שלום זינגר: סעיף 14.

יואב קיש: בסדר.

יואב קיש: מקובל.

יעל גרמן: אני בכל זאת רוצה להוסיף לגבי הרעיון שאמרתי.

יעל גרמן: אני כמובן משאירה את זה ליועצים המשפטיים לשבת ולראות.

יעל גרמן: בוודאי שלא בכל מקרה אלא במקרים יוצאי דופן ואפשר אפילו למנות את המקרים של מחלה לא צפויה, של חופשה ארוכה.

יעל גרמן: במקרים כאלה, כן תישאר.

יעל גרמן: זאת אומרת, להשאיר את זה רק למקרים יוצאי דופן.

יואב קיש: בשוטף לא, אבל אם יש נסיבות של כוח עליון.

יעל גרמן: נסיבות מיוחדות.

יעל גרמן: בדיוק.

יואב קיש: בסדר.

יואב קיש: נשקול.

יואב קיש: נדון בזה אחרי קריאה ראשונה.

יואב קיש: אני מעלה להצבעה את הצעת חוק התכנון והבנייה (תיקון - שומה מוסכמת), התשע"ח-2017 כפי שחידדנו אותה בהתאם לתיקונים שהגיעו ממשרדי הממשלה.

יואב קיש: מי בעד?

יואב קיש: מי נגד?

יואב קיש: בעד – פה אחד

יואב קיש: ההצעה התקבלה פה אחד.

יואב קיש: תודה רבה.

יואב קיש: הישיבה נעולה.